钦定古今图书集成/明伦汇编/闺媛典/第169卷 > 楼恩妻陈氏〈张氏赵氏附〉
## 钦定古今图书集成/明伦汇编/闺媛典/第169卷 > 楼恩妻陈氏〈张氏赵氏附〉

按《浦江县志》：陈氏，楼恩妻，县南隅人。濡染诗画，习知
大义。归恩四年，生子秩而恩没，泣曰：“一孤藐焉，岂可
以累老姑。”食贫抚子，迨长，娶张氏，甫生一子，秩又没，
张年二十三，矢志与姑，相依为命。年五十七，先陈丧。
恩从弟台妻赵氏，年十九，台亡，抚遗腹子理卿，孀居
八十馀年卒。邑人称“楼门三节。”